ความเปลี่ยนแปลงหลังการสูญพันธุ์ครั้งใหญ่
ซากฟอสซิลปลา E. diskosomus Credit : A. Lopez-Arbarello,ภูเขาซานจอร์จิโอในสวิตเซอร์แลนด์เป็นแหล่งซากดึกดำบรรพ์หรือฟอสซิล (fossil) ทางทะเลช่วงกลางยุคไทรแอสสิกเมื่อ 240 ล้านปีก่อน เคยพบซากปลาชนิดหนึ่งซึ่งเมื่อเร็วๆ นี้นักบรรพชีวินวิทยาจากสถาบันซากดึกดำบรรพ์และธรณีวิทยาของมหาวิทยาลัยลูทวิช-มัคซี-มีลีอานแห่งมิวนิก ในเยอรมนี เผยว่า ซากปลาตัวนี้ได้ให้ข้อมูลเชิงลึกใหม่ๆ ถึงความหลากหลายของปลากระดูกแข็งยุคก่อนประวัติศาสตร์ชื่อ Eosemionotus ที่สูญพันธุ์ไปนานแล้ว,นักบรรพชีวินวิทยาเผยว่า ซากปลาตัวนี้เป็นตัวแทนของปลา Eosemionotus 3 สายพันธุ์ที่ไม่เคยรู้จักมาก่อน ซึ่งเป็นสกุลของปลามีก้านครีบคือ E. vogeli, E. ceresiensis และอีก 3 ชนิดที่ถือเป็นสายพันธุ์เดียวคือ E. diskosomus, E. sceltrichensis และ E. minutus สายพันธุ์เหล่านี้นับเป็นหลักฐานเพิ่มว่าหลังจากการสูญพันธุ์ครั้งใหญ่ โลกของสิ่งมีชีวิตได้ฟื้นตัวและผ่านช่วงเวลาความเปลี่ยนแปลงที่รวดเร็ว มีสายพันธุ์ใหม่ๆ เกิดขึ้นมากในช่วงกลางยุคไทรแอสสิก,ฟอสซิลปลาสามารถแยกได้ชัดเจนบนพื้นฐานสัดส่วนร่างกาย ตำแหน่งครีบ สัณฐานวิทยากะโหลกศีรษะ การเรียงฟัน และเกล็ด ความแตกต่างเหล่านี้บ่งชี้ว่าแต่ละสายพันธุ์มีการปรับตัวให้เข้ากับระบบนิเวศต่างๆ และเมื่อวิเคราะห์วิวัฒนาการก็พบว่า Eosemionotus เป็นสมาชิกที่เก่าแก่ที่สุดในตระกูลปลาน้ำจืดชนิดหนึ่งในกลุ่ม Order Semionotiformes.
ซากปลาตัวนี้ได้ให้ข้อมูลเชิงลึกใหม่ๆ ถึงความหลากหลายของปลากระดูกแข็งยุคก่อนประวัติศาสตร์ชื่อ Eosemionotus ที่สูญพันธุ์ไปนานแล้ว
ซากปลา,ซากฟอสซิล,ซากดึกดำบรรพ์,ปลากระดูกแข็ง,ภูเขาซานจอร์จิโอ,ยุคก่อนประวัติศาสตร์,ทันโลก